Apoštolská administratúra

Apoštolská administratúra označuje v kánonickom práve rímskokatolíckej cirkvi určitú časť cirkvi, ktorá doteraz nebola vymenovaná ako diecéza; jej ordinárom je preto apoštolský administrátor.

Definícia podľa Kódexu kánonického práva 
Apoštolskú administratúru definuje kánon 371 § 2 Kódexu kánonického práva nasledujúcim spôsobom:

Apoštolské administratúry sú zvyčajne zriaďované v krajinách, kde je len malý počet veriacich, alebo ktoré sú z nejakého dôvodu problematické, napr. kvôli politickému prenasledovaniu cirkvi. Zriaďujú sa aj v prípade zmien štátnych hraníc, keď nová hranica nerešpektuje hranice diecéz. Takto bola v roku 1922 zriadená aj Trnavská apoštolská administratúra na území Ostrihomskej arcidiecézy, keď jej väčšia časť sa stala súčasťou ČSR a samotné sídlo Ostrihom súčasťou Maďarska.

Existujúce apoštolské administratúry 
V súčasnosti (november 2022) existujú nasledujúce apoštolské administratúry:
 Apoštolská administratúra Južné Albánsko, bola zriadená v roku 1939, náleží albánskej gréckokatolíckej cirkvi a je sufragánom arcidiecézy Tirana-Drač
 Kazachstan a stredná Ázia, patriaca do samostatnej cirkvi sui iuris Kazachstanu a strednej Ázie
 Atyrau v Kazachstane, sufragán rímskokatolíckej arcidiecézy v Astane
 Kaukaz, priamo podriadený Svätej stolici, zriadený roku 1991 pre Gruzínsko a Arménsko, sídlo administratúry je v Tbilisi.
 Estónsko, zriadená v Tallinne roku 1924
 Kirgizsko, priamo podriadený Svätej stolici, zriadená v roku 1997 ako misijná oblasť sui iuris, administratúra od roku 2006
 Uzbekistan, priamo podriadená Svätej stolici, zriadená roku 1997 ako misijná oblasť sui iuris, od roku 2005 administratúra
 Charbin v Číne, zriadený roku 1935, priamo podriadená Svätej stolici, od roku 1946 legitímne neobsadená

Pozri aj 
 Apoštolský administrátor
 Administrátor excurrendo
 Miestna cirkev

Referencie

Zdroj 

Cirkevní hodnostári
Cirkevné tituly
Rímskokatolícka cirkev
Kánonické právo